Document ID: 32013R1317

A BIZOTTSÁG 1317/2013/EU RENDELETE
(2013. december 16.)
a 396/2005/EK európai parlamenti és tanácsi rendelet II., III. és V. mellékletének a bizonyos termékekben, illetve azok felületén található 2,4-D, beflubutamid, ciklanilid, dinikonazol, floraszulam, metolaklór és S-metolaklór, valamint milbemektin maradékanyag-határértéke tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára, 18. cikke (1) bekezdésének b) pontjára, valamint 49. cikkének (2) bekezdésére,
mivel:
(1)
A 2,4-D, a ciklanilid, a floraszulam, a metolaklór és az S-metolaklór, valamint a milbemektin tekintetében a 396/2005/EK rendelet II. melléklete és III. mellékletének B. része maradékanyag-határértékeket (a továbbiakban: MRL-ek) állapított meg. A beflubutamid és a dinikonazol tekintetében az említett rendelet III. mellékletének A. része határozott meg MRL-eket.
(2)
Szükség van bizonyos technikai kiigazítások elvégzésére, például a „metolaklór és metolaklór-S” hatóanyag nevét a „metolaklór és S-metolaklór” névvel kell felváltani.
(3)
A 2,4-D tekintetében érvényes MRL-ekkel kapcsolatban az Európai Élelmiszerbiztonsági Hatóság (a továbbiakban: Hatóság) a 396/2005/EK rendelet 12. cikkének (1) bekezdésével összefüggésben értelmezett (2) bekezdésének megfelelően indokolással ellátott véleményt (2) adott ki. A Hatóság javaslatot tett a maradékanyag meghatározásának módosítására. A Hatóság valamennyi termék tekintetében a jelenleg érvényes MRL-ek növelését vagy megtartását ajánlotta. A Hatóság arra a következetésre jutott, hogy a mandula, a brazil dió, a kesudió, a kókuszdió, a mogyoró, a makadámdió, a pekándió, a fenyőmag, a pisztácia, a dió, a szójabab és a pohánkamag vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetőleg a Hatóság által megállapított szinten indokolt rögzíteni a 396/2005/EK rendelet II. mellékletében. Ezeket az MRL-eket felül fogják vizsgálni, és a felülvizsgálat során figyelembe veszik az e rendelet kihirdetését követő két éven belül rendelkezésre álló információkat.
(4)
A beflubutamid tekintetében érvényes MRL-ekkel kapcsolatban a Hatóság a 396/2005/EK rendelet 12. cikkének (1) bekezdésével összefüggésben értelmezett (2) bekezdésének megfelelően indokolással ellátott véleményt (3) adott ki. A búzaszem esetében az MRL-ek csökkentését ajánlotta. Más termékek vonatkozásában a jelenlegi MRL-ek megtartását szorgalmazta.
(5)
A ciklanilid tekintetében érvényes MRL-ekkel kapcsolatban a Hatóság a 396/2005/EK rendelet 12. cikkének (1) bekezdésével összefüggésben értelmezett (2) bekezdésének megfelelően indokolással ellátott véleményt (4) adott ki. A Hatóság a gyapotmagvak tekintetében a jelenleg érvényes MRL-ek növelését ajánlotta. Mivel azonban a ciklanilid hatóanyag jóváhagyása 2011. október 31-én lejárt (5), és a ciklanilidet tartalmazó valamennyi növényvédő szer érvényes engedélyét visszavonták, az MRL-eket célszerű az adott meghatározási határnak megfelelő értéken megállapítani.
(6)
A dinikonazol tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (6) adott ki. A Hatóság a maradékanyag meghatározásának módosítását javasolta. Valamennyi, dinikonazol-M-et tartalmazó növényvédő szerre vonatkozó érvényes engedély visszavonásra került. Ezért az MRL-eket az adott meghatározási határnak megfelelő értéken kell megállapítani.
(7)
A floraszulam tekintetében érvényes MRL-ekkel kapcsolatban a Hatóság a 396/2005/EK rendelet 12. cikkének (1) bekezdésével összefüggésben értelmezett (2) bekezdésének megfelelően indokolással ellátott véleményt (7) adott ki. A Hatóság egyes termékek tekintetében a jelenleg érvényes MRL-ek megtartását ajánlotta. A Hatóság arra a következtetésre jutott, hogy a szarvasmarhafélék, juhok és kecskék húsa, zsírja, mája és veséje, valamint a tehén-, juh- és és kecsketej vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem áll fenn veszély a fogyasztókra nézve, a szóban forgó termékek tekintetében az MRL-eket a jelenleg érvényes, a Hatóság által megállapított szinten indokolt rögzíteni a 396/2005/EK rendelet II. mellékletében. Ezeket az MRL-eket felül fogják vizsgálni, és a felülvizsgálat során figyelembe veszik az e rendelet kihirdetését követő két éven belül rendelkezésre álló információkat.
(8)
A metolaklór és S-metolaklór tekintetében érvényes MRL-ekkel kapcsolatban a Hatóság a 396/2005/EK rendelet 12. cikkének (1) bekezdésével összefüggésben értelmezett (2) bekezdésének megfelelően indokolással ellátott véleményt (8) adott ki. A Hatóság a lenmag, a napraforgómag, a repcemag, a szójabab, a gyapotmagvak és a tökmag tekintetében az MRL-ek csökkentését ajánlotta. Más termékek esetében a jelenleg érvényes MRL-ek megtartását, illetve a Hatóság által megállapított szintnek megfelelő kiigazítását javasolta. A Hatóság megállapította, hogy a földieper és az ananász tekintetében meghatározott MRL-ekkel kapcsolatban nem álltak rendelkezésre bizonyos információk, ezért a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetőleg a Hatóság által megállapított szinten indokolt rögzíteni a 396/2005/EK rendelet II. mellékletében. Ezeket az MRL-eket felül fogják vizsgálni, és a felülvizsgálat során figyelembe veszik az e rendelet kihirdetését követő két éven belül rendelkezésre álló információkat.
(9)
A milbemektin tekintetében érvényes MRL-ekkel kapcsolatban a Hatóság a 396/2005/EK rendelet 12. cikkének (1) bekezdésével összefüggésben értelmezett (2) bekezdésének megfelelően indokolással ellátott véleményt (9) adott ki. A Hatóság a szermaradék meghatározásának módosítását javasolta. Az almatermésűek és a földieper esetében az MRL-ek csökkentését ajánlotta. A komló vonatkozásában a jelenlegi MRL-ek növelését ajánlotta.
(10)
Az olyan termékek vonatkozásában, amelyek esetében uniós szinten nem jelentettek releváns engedélyezést vagy behozatali tűréshatárt, és nem áll rendelkezésre a Codex Alimentarius Bizottság által megállapított MRL, a Hatóság megállapította, hogy további vizsgálat szükséges kockázatkezelők részéről. Figyelembe véve a jelenlegi tudományos és műszaki ismereteket, az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.
(11)
A Hatóság indokolással ellátott véleményei alapján és az adott kérdés szempontjából lényeges tényezőket figyelembe véve, az MRL-ekkel kapcsolatos megfelelő módosítások megfelelnek a 396/2005/EK rendelet 14. cikkének (2) bekezdésében megfogalmazott követelményeknek.
(12)
Az új MRL-ek kapcsán - a Kereskedelmi Világszervezeten keresztül - kikérték az Unió kereskedelmi partnereinek véleményét, és megállapításaikat figyelembe vették.
(13)
A módosított MRL-ek érvénybe lépése előtt elegendő időt kell biztosítani arra, hogy a tagállamok és az érdekelt felek felkészülhessenek az MRL-ek módosításából fakadó új kötelezettségek teljesítésére.
(14)
A 396/2005/EK rendelet II. mellékletét, III. mellékletének A. és B. részét, valamint V. mellékletét ezért ennek megfelelően módosítani kell.
(15)
A termékek zavartalan forgalmazása, feldolgozása és fogyasztása érdekében a rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően a jogszabályi előírások betartása mellett állítottak elő, valamint azokra, amelyekkel kapcsolatban igazolt, hogy a fogyasztók magas szintű védelme továbbra is biztosított.
(16)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1.cikk
A 396/2005/EK rendelet II., III. és V. melléklete e rendelet mellékletének megfelelően módosul.
2.cikk
A 6. július 2014. előtt a jogszabályi előírások betartása mellett előállított termékekre a 396/2005/EK rendelet továbbra is az e rendeletben szereplő módosítások nélkül alkalmazandó.
3.cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 6. július 2014.-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. december 16-án.

Labels: 0
3
17
6